Dvesto devetinpetdeset milijonov
sto pet tisoč petsto sedemdeset kilogramov papirnatih brisač
Američani porabijo vsako leto.
Če bi lahko - popravek, napačna številka -
5,9 milijard porabljenih vsako leto.
Če bi lahko znižali porabo papirnatih brisač,
eno brisačo na osebo na dan,
se ne bi porabilo 259.105.570 kg papirja.
To lahko naredimo.
Obstaja vrsta različnih podajalnikov papirnatih brisač.
Obstaja za trikrat prepognjene. Ljudje običajno vzamejo dve ali tri.
Obstaja takšen, ki jo odreže, ki jo morate odtrgati.
Ljudje vzamejo eno, dve, tri, štiri, odtrgajo.
Toliko, mar ne?
Obstaja takšen, ki jih sam odreže.
Ljudje vzamejo eno, dve, tri, štiri.
Ali pa enak, le da za recikliran papir,
ki jih morate vzeti pet, ker seveda niso tako vpojne.
Dejstvo je, da lahko vse naredite z eno brisačo.
Ključ sta dve besedi:
Ta polovica dvorane, vaša beseda je "otresi."
Naj slišimo. Otresi. Glasneje.
Občinstvo: Otresi.
Joe Smith: Vaša beseda je "prepogni."
Občinstvo: Prepogni.
JS: Ponovno.
Občinstvo: Prepogni. JS: Resnično glasno.
Občinstvo: Otresi. Prepogni.
JS: Prav. Mokre roke.
Otresi - en, dva, tri, štiri, pet, šest, sedem, osem, devet, 10, 11, 12.
Zakaj 12? Dvanajst apostolov, dvanajst plemen,
dvanajst astroloških znamenj, dvanajst mesecev. Najbolj pa mi je všeč:
Je največje število z enim zlogom (v angleščini).
(smeh)
Trikrat prepognjena. Prepogni...
Suhe.
(aplavz)
Občinstvo: Otresi.
Prepogni.
JS: Sama se odreže. Prepogni. Prepogib je pomemben,
ker omogoča intersticijsko suspenzijo.
Tega dela si ne rabite zapomniti, a verjemite mi.
(smeh)
Občinstvo: Otresi.
Prepogni.
JS: Sama se odreže.
Hecno je to, da si roke bolje osušim, kot ljudje s tremi ali štirimi,
ker ne morejo priti med razpoke.
Če mislite, da ta ni tako dobra...
Občinstvo: Otresi.
Prepogni.
JS: Danes obstaja tudi imeniten izum, tisti podajalnik, kjer pomahate z roko
in vam jo izvrže.
Veliko prevelika brisača je.
Naj vam zaupam skrivnost. Če ste res hitri, če ste res hitri -
in to lahko dokažem -
to je polovica brisače iz podajalnika v tej zgradbi.
Kako? Takoj ko začne, jo kar odtrgate.
Dovolj pameten je, da se ustavi in dobite polovico brisače.
Občinstvo: Otresi.
Prepogni.
JS: Povejmo vsi skupaj. Otresi. Prepogni.
Teh besed se boste spominjali do konca življenja,
vsakič, ko boste vzeli papirnato brisačo.
In zapomnite si, ena brisača na osebo na leto -
259.105.570 kg papirja. Ni mala stvar.
In naslednje leto, toaletni papir.
(smeh)